95 tétel - TájKép
2009.10.31. 08:00 Gasper
Írta és közzétette Luther Márton 1517. október 31-én Wittenbergben, a vártemplom kapujára szögezve.
Az igazság kiderítése és igyekezetétől indítva, megvitatásra kerülnek az alábbi tételek Wittenbergben, tisztelendő Luther Márton atya, a szabad művészetek és a szent teológia magisztere s ugyanott ezeknek rendes előadója elnökletével. Ezért kéri, hogy akik nem jelenhetnek meg ezeket velünk élőszóban megvitatni, tegyék meg távolból írásban. A mi Urunk Jézus Krisztus nevében. Ámen.
A pápa nem bocsáthat meg másként egyetlen vétket sem, csak azáltal, hogy azt Istentől megbocsátottnak jelenti ki és fogadja el. Viszont kétség kívül megbocsáthatja az ő számára fenntartott eseteket: ezek semmibevétele esetén a vétkesség kétség kívül megmarad.
A bűnbánati egyházjogszabályok csak az élőkre érvényesek, és azok szerint haldoklókra semmit sem szabad kiróni.
Bizonyosnak tűnik, hogy azt a konkolyt, hogy az egyházjog szerinti jóvátevő bűnhődést át lehet változatni purgatóriumbeli bűnhődésre, akkor hintették el, mikor a püspökök aludtak.
Csak annyi bizonyos, hogy a ládában megcsörrenő pénz által nagyra nőhet a haszonlesés és a kapzsiság. Az egyház közbenjáró szolgálatának eredményessége azonban egyedül Isten jótetszésétől függ.
Senki sem biztos a maga töredelmének valódisága felöl, még kevésbé a következmény: a teljes elengedés felől.
Óvatosan kell az apostoli (azaz pápai) búcsút prédikálni, nehogy a nép félreértse és elébe helyezze azt a szeretet jócselekedeteinek.
Arra kell tanítani a keresztyéneket, hogy - hacsak nem dúskálnak a fölöslegben - mindazt, ami az élet fönntartásához szükséges, tartsák kötelességüknek házuknépe javára fordítani és semmiképp se pazarolják búcsúkra.
Az egyház kincse, amelyből a pápa a búcsú nincs eléggé megnevezve, és Krisztus nép is ismeri azt.
és abban bízzanak, hogy inkább sok szorongattatáson át, mintsem a béke biztonságán át jutnak be a mennybe (ApCsel 17,22).
Mert más fundamentomot senki nem vethet azon kívül,
a mely vettetett, mely a Jézus Krisztus. (1 Kor.3:11.)
forrás: Luther Márton
A 95 tétel katolikus fordítása
Címkék: luther márton reformáció 95 tétel reformáció eméknapja október 31
https://tajkep.blog.hu/api/trackback/id/tr161488204
bbjnick · http://bbjnick.blog.hu 2009.10.31. 16:10:53
Hű, @Gasper, ez így éhgyomorra! Lassan, óvatosan fogyasztom el, lassan, alaposan rágom meg. Ha végeztem vele, jelentkezem:-)
Gasper · http://tajkep.blog.hu/ 2009.10.31. 16:42:32
@bbjnick: :))))
Elég lesz szemezgetni is, habár legalább egyszer az életben szerintem érdemes mindenkinek elolvasni a 95 tételt, ha másért nem hát érdekességből.
Igazából az emlékezés volt a szándékom, ha már október 31-e van. Ráadásul itt van Mindenszentek és Halottak napja is.
Grift · http://gozdom.blogspot.com/ 2009.10.31. 17:28:05
@Gasper: @bbjnick:
így tűnt el örökre bbjnick.... :))
Gasper · http://tajkep.blog.hu/ 2009.10.31. 19:09:22
bbjnick · http://bbjnick.blog.hu 2009.11.01. 04:50:11
@Grift: & @Gasper:
Grift · http://gozdom.blogspot.com/ 2009.11.01. 07:57:59
ej, csak annyi, hogy a jó katolikus addig vizsgálgatja, óvatosan fogyasztgatja a 95 pontot, hogy kifut az időből. :))
vero · http://anal0g.blog.hu/ 2009.11.01. 13:04:03
pont gondoltam rád tegnap ezzel kapcsolatban. meg arra, hogy majd egyszer el kellene olvasnom a 95 tételt, mivelez sosem történt meg.
egy kicsit hosszú, úgyhogy majd du.-n.
Gasper · http://tajkep.blog.hu/ 2009.11.01. 13:54:15
@bbjnick: részemről sem volt a nevetésben az égvilágon semmi gúny, csak ez a Grift időnként kikészít. Miért nem lett ebből az emberből pszichiáter? : ]
@vero: ne kezdd te is a kötelező kört! :)))
Ezzel együtt jó olvasgatást.
Grift · http://gozdom.blogspot.com/ 2009.11.01. 16:49:41
magának nem pszichiáter kell, magát ki kéne szögezni! :))
Gasper · http://tajkep.blog.hu/ 2009.11.01. 18:41:11
@Grift: : ]
inszeminator · http://inszeminator.blog.hu 2009.11.02. 08:32:13
Tegnap hazamentem ebédre, s miután a rámtestált feladatokat elláttam, leemeltem egy könyvet és beleolvastam.
Aztán este látom mi van itt nálad Gasper.
Kerestem a mek-ben az írót, hogy egy oldalt bekopizzak ide, de nincs rajta a gyüjteményen, és persze arra is rájöttem, hogy egy egész oldal talán hosszú lenne.
Kár lenne összefoglalni, mert számomra terjedelmében érdekes.
Ha megengeded, hogy bemásoljam, azt is elárulom ki írta.
A neve ma már csak keveseknek mond valamit.
Gasper · http://tajkep.blog.hu/ 2009.11.02. 10:51:42
@inszeminator: persze hogy megengedem, miután kíváncsivá is tettél.
inszeminator · http://inszeminator.blog.hu 2009.11.02. 13:10:24
… A kereszténység, helyesebben a katolikus egyház csodálatos szívóssággal, rugalmassággal és – erővel tartja magát a változó és mindig egyházellenesen induló történelmi korszakok és társadalmi, helyesebben kormányzati rendszerek között.
Ennek a sok oka között nem utolsó az, hogy az egyház élete önmagában dialektikus. A konstantini korszak előtt a mozgalom őskeretény ereje, a messianisztikus hit volt a megtartó és hódító ereje, a konstantini korszak után után pedig az uralmi szempontok és hatalmi eszközök mellé, mintegy erkölcsi támasztékul, a hatalom által elkövetett bűnök ellensúlyozására, kialakultak a szerzetes rendek.
És így, miközben a Konstantinok, a Szilveszter pápák és Gergely pápák fegyverek hegyén és hatalmi ravaszságon vitték előre a kereszténység mozgalmi részét, A Szent Ágostonok és Szent Ferencek erkölcsi és hitbéli hitelt adtak mögé. Így szilárdították közösen, jók és gonoszok együtt az egyházat.
Bizony, ha a Szent Ágostonok és Szent Ferencek nem egyensúlyozták volna ki a Borgiák és Torquemadák bűneit, ha a Mzarinokkal és Richelieu-kkel szemben ott nem lettek volna az Erazmusok és a Pscalok, és ha a Savonarolák és Jeanne d’Arcok le nem vezetik egyházi keretben az irracionális erőket: az Egyház már régen elhanyatlott volna. De éppen ez a csodálatos és éppen ez benne a dialektikus, hogy minden megvan benne és mindennek az ellenkezője is.
A protestáns egyházakról ilyen értelemben nem sokat lehet szólni. Ezekben nincs olyan mélységes uralmi cinizmus, de nincs történelmi intelligencia sem. Közönséges opprtunista korlátoltsággal és kegyes nagyképűséggel tartják fenn magukat. Szintén egyezkednek -. úgyszólván mindig kiegyeznek – a mindenkori és mindenható hatalommal, de aránylag olcsón, a kisebbségek örök alkalmazkodási törvénye szerint. Mindig eladni magukat, hogy megmaradhassanak.
De úgy látszik így is lehet. Az élet számára a magmaradás törvénye sok formát, sok változatot ád. A protestantizmus, a liberalizmus és a szociáldemokrácia egyazon társadalmi és lelki alkatot fejeznek ki és vezetnek végig a történelemben. Úgy látszik, nekik is helyük van a létben. Ha kínai vagy hindu volnék, ezt is természetesnek tartanám. Így csak azt mondom: Nem tudom. A mulandóság törvénye ugyan állandónak látszik, de nem ismerem a belső határait. A „harmadik út” sose győzhet, de mindig megvan….
Szóval beleolvastam ebbe a könyvbe, és megnyugodtam. A blogban, a blogírásban semmi új nincsen. Korábban is művelték akik írni tudtak, és naplónak nevezték.
Veres Péter Olvasónaplójából idéztem ( 1949 – 1953 ) Ha telefonálnak, hogy mehetek, magammal viszem a kórházba. Vagy megdöglök tőle, vagy megvilágosodom. Ha egyik sem, legalább olvastam valamit.
Mormogi Papa · http://iusmurmurandi.blog.hu 2009.11.02. 16:51:57
@inszeminator: Ha megengeded, leginkább e legutóbbit ajánlanám :-)
bbjnick · http://bbjnick.blog.hu 2009.11.03. 04:45:27
Ha mögmon'ta, hát mögmon'ta!:-)
Kedves Inszeminátor! Ne haragudj, hogy belekotyogok, végülis nem nekem címezted a kommentet, de egy kis Veres Péterbe még senki nem "döglött bele". Gyógyulj meg mihamarább, szívből kívánjuk neked, kérjük!
Veresről jutott eszembe! Azt mesélik, hogy 1947-ben, amikor a Magyar Közösség-per kezdődött -
ez a per:
hu.wikipedia.org/wiki/Magyar_K%C3%B6z%C3%B6ss%C3%A9g#A_Magyar_K.C3.B6z.C3.B6ss.C3.A9g-per
- Veres, aki, ha jól emlékszem éppen akkor a koaliciós kormány hadügyminisztere volt, a perről értesülve így mordult fel: "azannyuk*stenit, engem kihagytak belőle, nem tartottak elég jó magyarnak!" Azt nem lehet tudni, hogy az "összesküvőkre" vagy a koncepciós pert koholó kommunistákra gondolt-e, mindenesetre vérig volt sértve.
Ő Veres Péter!
inszeminator · http://inszeminator.blog.hu 2009.11.03. 10:00:13
Nincs nekem semmi bajom tulajdonképpen, csak az ovosok rémüldöznek, hogy így a cukor, meg úgy a cukor és inzulinra akarnak beállítani és nem értem miért kell ehhez kórházba vonulni. Egyenlőre örülök, hogy nincs hely. Várok, hátha elfelejtik.
Neked akartam eredetileg címezni a kommentet, csak pofátlanságnak éreztem, meg aztán Gasper megengedte, hát őrá testáltam.
Egyébként, ha már beleolvastam, előkészítettem egy másikat is, ahol rögtön érdekelt egy fejezetcím - olvastam már, csak elfelejtettem - a "Hogyan lettem miniszterré, és miért mondtam le" című.
Ez az egész szarság csak arra jó, hogy olvasson az ember.
A birkák már szabadon pusztítják a kertemet, illetve trágyáznak, eltakarítják a hulló faleveleket, csak a motorosbringa fog hiányozni.
Szegény Gasper szétOFFoltam a jó kis posztját. Elnézést érte.
Jó, hogy berakta, egyszer már végigfutottam, de majd alaposabban átnézem.
Egy román film jutott róla eszembe ( jaj, megint egy kacskaringó ), kedvenc román filmem, többször láttam a tv-ben.
Vidéki helyszín, saras néhol piszkos, uraskodókkal beképzelt figurákkal, akik valami ünnepségen, lévén "frankofon" nemzet a nagy rokon himnuszát éneklik, s persze senki sem ismeri a nyelvet, sem a szöveget és kidülledt mellel lalázzák végig a Marseilles-t.
Közismert hogy ez a 95 tétel ki lett szögezve, hivatkozási alap is lett, de szerintem 10 000 emberből egy sem tudja mi áll benne...És miért éppen 95....?
Gasper · http://tajkep.blog.hu/ 2009.11.03. 17:29:36
@inszeminator: hát, köszönettel elolvastam a Veres Péter féle szöveget és már vagy fél napja gondolkodom rajta, hogy mit is írhatnék rá.
És az egy dolog, hogy a protestantizmusról azt ír, amit ír, de a katolicizmusról alkotott véleménye is előidézte szemeim heveny tikkelését.
Természetesen nincs mit szabadkoznod, nem offoltál szét semmit, legalább megismertem az egykori csízmás hadügyminiszter valláskritikai vénáját is :)))
95 tétel. Hogy miért ennyi, pontosan nem tudom, pedig valamikor én is konfirmáltam.
Viszont a wikin elolvasható néhány hasznos információ a tételek tartalma és felépítése kapcsán:
hu.wikipedia.org/wiki/Luther_M%C3%A1rton_95_t%C3%A9tele#Tartalmi_kerete_.C3.A9s_alapja